Håkon Njøten

Håkon Njøten () er ein norsk songar frå Eivindvik i Gulen kommune.

 Karriere 

Håkon Njøten vart landskjend i fjernsynsprogrammet Idol på TV 2 i 2004. Njøten var ein publikumsfavoritt, men vart til slutt slått ut av konkurransen og enda på ein femteplass. Kjartan Salvesen gjekk av med sigeren.

Njøten var også medlem av rockebandet Skin-Deep Stain som bestod av han sjølv, Henrik Tveit og Bjarte Sandal. Bandet spelte på fleire konsertar i 2004, mellom anna på Brann stadion saman med Kurt Nilsen og Bryan Adams.

Sommaren 2006 gav Njøten ut singelen Som sommeren. Dette vart debuten hans som soloartist, og det einaste han har gjeve ut på eiga hand pr. 2010. I dag er Njøten vokalist i elektropop-bandet The Micropops. Bandet vart kåra til Ukens Urørt i 2008, og har gjeve ut fleire singlar og ein cd.

I 2010 deltok Njøten i Melodi Grand Prix i bandet The Diamond saman med Matias Tellez og Axel Vindenes, men vart slått ut i delfinalen.

Njøten bur i Bergen, der han også jobbar som marknadsførar for artistar og med konsept innan den norske musikkbransjen gjennom skipinga Hoge.

 Kjelder 

 Artikkelen er delvis omsett frå bokmålswikipedia om Njøten.
 Bokmålswikipedia om Melodi Grand Prix 2010.

 Bakgrunnsstoff 

 Sida til Skin-Deep Stain 
 The Micropops på Myspace.

kategori:Norske songarar
kategori:Folk frå Gulen
Kategori:Melodi Grand Prix-deltakarar
Kategori:Norske Idol-deltakarar